Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 167

96. § (2) bekezdés] a lehívásra hozzáférhetővé tett művön, illetve ahhoz kapcsolva kezelni. E kötelezettség csak az említett adat alkalmazásának nemzetközi gyakorlatban való elfogadásától vagy szabvánnyá minősítésétől kezdve áll fenn. 3.8. A 3. pont szerint köthető felhasználási szerződések tartama legfeljebb 6 hónap lehet, vagy olyan bontó feltételt tartalmazhat, amely szerint a szerződést az ARTISJUS 3 hónapi felmondási idővel felmondhatja, ha a felhasználás technikai körülményei, vagy a jogosítás jogi jellegű előfeltételei úgy változnak meg, hogy a változás az átengedett felhasználási jog terjedelmét, a jogátengedés, vagy a szerzői jogdíj meghatározásának módját, illetve a kikötött szerzői jogdíj mértékét lényegesen érinti. 3.9. Audiovizuális mű, hangfelvétel vagy rögzített előadás lehívásra hozzáférhetővé tételéhez a IV. fejezet 2001/4. szám C) alfejezet szerinti engedélyen felül az érintett egyéb jogosultak engedélye is szükséges. 3.10. A 3. pont alkalmazásában szolgáltató a szerzői művet lehívásra hozzáférhetővé tételre felajánló (tartalomszolgáltató), továbbá a tartalomszolgáltatótól különböző, a tartalomszolgáltató által hozzáférhetővé tétel céljára felajánlott művet kiszolgáló számítógépen, a közönség számára lehívásra hozzáférési vagy megkönnyítési céllal tartósan vagy átmenetileg rögzítő, illetve tároló és/vagy a rögzített művekhez közvetlenül vagy közreműködő(k) útján hozzáférést biztosító szervezet. 3.11. Ha az a szolgáltató, amely, feltéve, hogy úgy jár el, ahogy az a szolgáltatótól az adott helyzetben általában elvárható, a tartalomszolgáltató által felajánlott tartalmat nem ismeri, illetve nem ismerheti, és a 3.10. pontban meghatározott felhasználási cselekmények közül kizárólag az alábbi tevékenységeket végzi: — művek, illetve a műveket tartalmazó honlap (adatai) számára tárhelyet nyújt (hosting), és/vagy — műveket, illetve műveket (is) tartalmazó honlapot (honlap adatait) a lehívásra hozzáférés gyorsítására szolgáló tárolóban rögzít (caching), és/vagy — műveket, illetve műveket (is) tartalmazó honlapot (honlap adatait) egyszerűen továbbít (mere conduit), és/vagy — műveket, illetve műveket (is) tartalmazó honlapot (honlap adatait) a hozzáférés megkönnyítése érdekében kereső rendszerekben (search engine) rögzít/tárol, az ARTISJUS és az ARTISJUS által képviselt bel- és külföldi zenei és irodalmi szerzői jogosultak irányában a szerzői jogsértésért a továbbiakban nem felel, így jogdíjfizetési kötelezettsége sem áll fenn, ha megállapodást köt az ARTISJUS-szal az alábbi értesítési, eltávolítási eljárás alkalmazásáról, és a megállapodást betartja: 3.11.1. a megállapodás tartalmazza, hogy a szolgáltató által végzett, az előző bekezdésben felsorolt tevékenységek szerzői jogi felhasználást valósítanak meg, 3.11.2. 3.11.1. pont szerinti megállapodásban a szolgáltató vállalja, hogy abban az esetben, ha az ARTISJUS képviselője útján értesíti a szolgáltatót arról, hogy az ARTISJUS közös jogkezelésébe tartozó műre vonatkozó szerzői jogsértés valósult meg a szolgáltatás nyújtásával összefüggésben, és ezt akként valószínűsíti, hogy megjelöli a lehívásra hozzáférhetővé tétel általa kizárólagosan gyakorolható engedélyezésére vonatkozó jogszabályi rendelkezéseket [Szjt. 27. §, 91. § (1) bekezdés, 92. § (3) bekezdés] és a közös jogkezelő egyesületekről szóló nyilvántartásba vételét tartalmazó, a hivatalos lapban megjelent közlemény megfelelő részeit (NKÖM miniszter közleménye, MK 2000/10. 1.5.7. és 8.5.7. pont), és egyben kijelenti, hogy csak olyan jog érvényesítése iránt lép fel, amely a megjelölt jogszabályi rendelkezések és nyilvántartásba vétel alapján közös jogkezelésébe tartozik, 3.11.2.1. az értesítés kézhezvételétől számított 4 órán belül megszünteti az értesítésben megjelölt tartalom hozzáférhetőségét (eltávolítás), 3.11.2.2. azon a helyen, ahonnan jogsértőnek állított tartalmat eltávolította, feltünteti, hogy az eltávolítás az ARTISJUS jogsértést állító értesítése alapján történt, 3.11.2.3. az eltávolítástól számított 3 munkanapon belül a felszólítás jogkövetkezményeiről történő tájékoztatatás mellett felszólítja az eltávolítással érintett tartalomszolgáltatót arra, hogy a felszólítás kézhezvételétől számított 3 munkanapon belül válaszoljon az értesítésre akként, hogy a válaszban nyilatkozik: — pontos nevéről, továbbá, ha van bármely azonosításra alkalmas nyilvántartási száma (pl. cégszám, más bírósági vagy egyéb hatósági nyilvántartási szám), e nyilvántartási számáról, székhelyéről (magánszemély esetén állandó lakcíméről, bármely esetben postai kézbesítési címéről, ha ez a székhelytől/állandó lakcímtől eltér, valamint nyilatkozattételre jogosult képviselőjének nevéről és tisztségéről, valamint — arról, hogy az értesítésben foglalt jogsértést elismeri, vagy sem, 3.11.2.4. a felszólításhoz mellékeli az ARTISJUS értesítését, 3.11.2.5. ha a tartalomszolgáltató a felszólításra a kitűzött határidőben nem válaszol, vagy a felszólításban kitűzött határidőben a felszólításra válaszol, és az értesítés szerinti jogsértést elismeri, vagy vitatja, de a válasz nem tartalmazza a 3.11.2.3. pontban meghatározott valamennyi adatot, a szolgáltató az eltávolítás hatályát határozatlan időre fenntartja, és a választ, illetve annak elmulasztását, és az eltávolítás hatályának fenntartását a szolgáltató a kitűzött határidő lejártát követő 3 munkanapon belül az ARTISJUS-szal közli, és a választ a közléshez mellékeli, 3.11.2.6. ha a tartalomszolgáltató a felszólításban kitűzött határidőben a felszólításra válaszol, és az értesítés szerinti jogsértés fennállását vitatja, továbbá a válasz tartalmazza a 3.11.2.3. pontban meghatározott valamennyi adatot, az eltávolított tartalomhoz való hozzáférést visszaállítja, és a választ haladéktalanul megküldi az ARTISJUS-nak, 3.11.2.7. ha az ARTISJUS az előző bekezdésben említett közlés kézhezvételétől számított 10 munkanapon belül az értesítés szerinti jogsértéssel kapcsolatos igényét kereset, vagy fizetési meghagyás iránti kérelem benyújtása és/vagy büntető feljelentés megtétele útján érvényesíti, és az eljárás megkezdését kezdeményező beadványának másolatát annak benyújtásától számított 3 munkanapon belül megküldi a szolgáltatónak, a szolgáltató a beadvány másolatának kézhezvételétől számított 4 órán belül az eredeti értesítésben megjelölt tartalomhoz való hozzáférést mindaddig ismételten megszünteti (ismételt eltávolítás), amíg a jogérvényesítési eljárás jogerős befejezéséről az ARTIS- JUS értesítést nem küld. Az ismételt eltávolítás során a 3.11.2.2. pont rendelkezését alkalmazni kell. A szolgáltató az ismételt eltávolításról a beadvány másolatának megküldésével az érintett tartalomszolgáltatót 3 munkanapon belül értesíti, 3.11.2.8. a jelen pont szerinti értesítési-eltávolítási eljárás során a szolgáltató és az ARTISJUS szerződési vagy egyéb nyilatkozataikat, közléseiket, értesítéseiket írásban, teljes bizonyító erejű magánokirati formában teszik meg. A felek hatályos írásbeli közlésnek tekintik a nekik vagy 2001/4. szám általuk harmadik személyhez címzett írásbeli magánokirat hű másolatát, továbbá az elektronikus formában tett közlést is, ha annak megérkezését a címzett elektronikus úton igazolja. A felek kötelesek az egymástól származó elektronikus küldemények megérkezését visszaigazolni. D) Távbeszélő útján történő nyilvánossághoz közvetítés fejében fizetendő szerzői jogdíjak

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes